**Vides aizsardzības prasības**

Darba izpildes laikā Uzņēmējs nodrošina apkārtējās vides (teritorija, grunts, ūdens) aizsardzību no piesārņošanas ar būvniecības un bīstamajiem atkritumiem, naftas produktiem un citām ķīmiskām vielām, novēršot arī noplūdes no tehnikas.

Lai netiktu nodarīts kaitējums videi vai tas būtu iespējami mazāks Uzņēmējam jānodrošina pārdomātu un apkārtējo vidi saudzējošu darba metožu izvēli un darbu veikšanu objektā., ņemot vērā sekojošus vides riska faktorus:

Ķīmiskās vielas un maisījumi:

Visām objektā izmantojamām bīstamām ķīmiskajām vielām un ķīmisko vielu maisījumiem objektā jābūt pieejamām atbilstošām drošības datu lapām (turpmāk DDL);

Darbu realizācijas gaitā jāievēro DDL noteiktās prasības ķīmisko vielu un maisījumu glabāšanā, pielietošanā un atlikumu apsaimniekošanā;

Objektā jānodrošina ķīmisko vielu un maisījumu uzskaiti, norādot ķīmiskās vielas vai maisījuma nosaukumu, daudzumu, klasifikāciju un marķējumu;

Izvērtējot objektā vienlaicīgi esošo ķīmisko vielu un maisījumu apjomu, paredzēt līdzekļus iespējamo noplūžu (tvertņu bojājumi, tehnikas un aprīkojuma defekti) lokalizēšanai un savākšanai (absorbenti, bonas u.c. līdzekļi), kā arī preventīvos pasākumus ķīmisko vielu un maisījumu uzglabāšanas laikā.

Atkritumi:

Katru dienu Uzņēmējam objektā jānodrošina būvniecības, sadzīves, bīstamo, elektrisko un elektronisko iekārtu atkritumu dalīta savākšana konteineros, kuru izvietojums saskaņots ar Pasūtītāju;

- Sadzīves atkritumu apsaimniekošana jāveic atbilstoši konkrētās pašvaldības organizētajai sistēmai;

 atkritumu apsaimniekošanu veikt saskaņā ar Atkritumu apsaimniekošanas likuma prasībām;

• atkritumus klasificēt atbilstoši 2011.gada 19.aprīļa Ministru kabineta noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” prasībām;

• bīstamo atkritumu uzskaite, īslaicīgā uzglabāšana, iepakošana, marķēšana un izvešana no būvlaukuma tiek organizēta atbilstoši 2021.gada 01.jūlija MK noteikumu Nr.113 “Atkritumu un to pārvadājumu uzskaites kārtība”, 2011.gada 19.aprīļa MK noteikumu Nr.301 “Noteikumi par azbesta un azbesta izstrādājumu ražošanas radīto vides piesārņojumu un azbesta atkritumu apsaimniekošanu” IV nodaļas un 2011.gada 21.jūnija MK noteikumu Nr.485 “Atsevišķu veidu bīstamo atkritumu apsaimniekošanas kārtība” III nodaļas prasībām;

• būvniecības atkritumu uzskaite un izvešana no būvlaukuma tiek organizēta atbilstoši 2021.gada 01.jūlija MK noteikumu Nr.113 “Atkritumu un to pārvadājumu uzskaites kārtība” prasībām;

• Uzņēmējs nodrošina bīstamo atkritumu dalītu savākšanu pēc to veida (eļļas, izlietoto ķīmisko vielu un maisījumu iepakojumus, absorbentus, šķīdinātājus, attaukotājus u.c.) atbilstoši DDL un atkritumu klasifikatorā norādītām īpašībām;

• katru dienu Uzņēmējam objektā jānodrošina būvniecības, sadzīves un bīstamo atkritumu dalīta savākšana marķētos konteineros, kuru izvietojums saskaņots ar Pasūtītāju;

• bīstamo atkritumu konteineriem jābūt marķētiem, norādot atkritumu nosaukumu un bīstamības simbolus;

• Uzņēmējs periodiski organizē būvniecības un bīstamo atkritumu nodošanu uzņēmumiem, kas nodarbojas ar attiecīgo atkritumu savākšanu un pārstrādi un saņēmuši atbilstošu atļauju;

• Uzņēmējs DVP norāda uzņēmumus kuriem, darbu izpildes laikā, plāno nodot apsaimniekošanai sadzīves, bīstamos un būvniecības atkritumus;

Apkārtējā vide:

Darbu laikā ievēro pieļaujamā trokšņa līmeni;

Darbus kas skar ūdenstilpnes, atturēties veikt zivju masveida nārsta laikā;

Dabiskajās ūdenstilpnēs un kanalizācijas tīklos nenovada darbu laikā radušos duļķainus vai piesārņotus ūdeņus.

Dokumentācija:

Uzņēmējs periodiski iesniedz Pasūtītājam un izpilddokumentācijai pievieno atkritumu pārvadājuma reģistrācijas kartes-pavadzīmes. Gadījumā, ja veicot darbus, bīstamo atkritumu un būvniecības atkritumu nebija, Uzņēmējs Izpilddokumentācijai pievieno izziņu (1 eksemplārā) par bīstamo un būvniecības atkritumu neesamību.

\*- attiecīgo MK noteikumu izmaiņu gadījumā ievērot tos aizstājušos normatīvus un to nosacījumus.

Izziņa par atkritumiem

|  |  |
| --- | --- |
| Līguma nosaukums:  | …………………….. |
| Līguma Nr. un datums: | …….…, \_\_.\_\_.20\_\_. |
| Uzņēmējs: | SIA "…………." |

**Darbu izpildes laikā objektā radās/neradās un tika apsaimniekoti sekojoši atkritumi:**

|  |  |  |  |
| --- | --- | --- | --- |
| **Atkritumu veids** | **Radās** | **Neradās**  | **Piezīmes** *( ja radās atkritumi- tad jāuzrada Atkritumu pārvadājuma reģistrācijas kartes-pavadzīmes numurus un kopā ar izziņu jāpieliek klāt pavadzīmes no APUS sistēmas vai skaidrojums par rīcībām ar atkritumiem )* |
| **Būvniecības atkritumi**(*atkritumi, kas rodas būvdarbos un būvju nojaukšanas procesā)* |  |  |  |
| **Bīstamie atkritumi** **(t.sk. elektroniskie)***(atkritumi, kuriem piemīt viena vai vairākas īpašības, kas padara tos bīstamus)*  |  |  |  |
|  | **Radās** | **Neradās** | **Piezīmes** *(ja radās atkritumi - tad jāuzrada atkritumi ievietoti pasūtītāja konteineros vai tika izvesti no objekta un nodoti utilizācijai saskaņā ar spēkā esošiem normatīviem aktiem)* |
| **Sadzīves atkritumi** *(nešķiroti atkritumi un dalīti savākti atkritumi, tai skaitā papīrs un kartons, stikls, plastmasa, bioloģiskie atkritumi)*  |  |  |  |

**Uzņēmēja pārstāvis:**